1. **Yleistä**

Maanpuolustustyön tärkeys ja painoarvo on ajankohtaisempaa kuin moneen

vuosikymmeneen. Jo toista vuotta käynnissä oleva Ukrainan sota, Israelin ja Hamasin välisen sota, Suomen NATO jäsenyys ja Suomenlahdella valtiolliseen infraan aiheutetut tuhotyöt ovat konkretisoineet uhkakuvat myös koko Suomen kansalle aivan uudella tasolla. Maailma ja Eurooppa ei ole enää entisensä. Tämän takia

Salon Seudun Reserviupseerit ry:n (=SSRU) toiminta on osaltaan mukana

tässä työssä koko toimintansa laajalla kirjolla, sääntöjen tarkoittamalla tavalla.

*Säännöt 3§: ” Tarkoitustaan yhdistys toteuttaa*

*1) Ohjaamalla ja tukemalla jäsentensä toimintaa henkisesti ja*

*aineellisesti tiedotuksen ja kurssitoiminnan avulla*

*2) Harjoittamalla koulutus- ja julkaisutoimintaa*

*3) Ylläpitämällä sotilasperinteitä sekä tukemalla*

*sotilasperinnetoimintaa ja perinteen keräämistä ja tallentamista*

*4) Järjestämällä jäsentensä henkistä ja fyysistä kuntoa sekä*

*upseeritaitoja ylläpitävää ja kehittävää toimintaa, siihen luettuna*

*myös urheiluammunnan harjoitus- ja kilpailutilaisuudet.”*

Vuonna 2024 toiminnan tärkeimpänä painopisteenä on **Näkyvyys.** Panostamme

tapahtumien ja toiminnan tiedottamiseen ja näkyvyyteen sekä varsinkin tahtotila on aloittaa yhdistyksellemme aktiivisempi somepreesenssi, jotta myös muut yhdistykset sekä ulkopuoliset voivat aktiivisesti seurata yhdistyksemme toimintaa. Keskeisimpänä

keinona on viestinnän helppouden, määrän ja nopeuden lisääminen ja avoimien some-sivustojen perustaminen.

Toimintaa johtaa hallitus. Toimeenpanoa hoidetaan mahdollisimman paljon erikseen nimitettävillä toimikunnilla. Tämän lisäksi hallitus voi nimittää toimihenkilöitä eri tehtäviin.

**2. Järjestötoiminta**

Järjestötoimintaa ovat hallituksen toiminta sekä varsinaiset vuosikokouksen

keväällä ja syksyllä. Järjestötoimintaa on henkilöstötoimikunta, jonka puheenjohtajan ja jäsenet hallitus vahvistaa vuosittain. Henkilöstötoimikunta huolehtii merkkipäivien

muistamiset, adressit sekä valmistelee, hakee ja esittelee ansion ja harrastuneisuuden mukaiset ansiomerkit ja muut palkitsemiset. Hallitus päättää palkitsemiset henkilöstötoimikunnan esityksestä.

**3. Ampumatoiminta**

Pääpainona tulee olemaan yhteistyöseurojen mahdollistamien

ampumamahdollisuuksien tiedottaminen jäsenistölle ja jäsenistön aktivointi.

Lisäksi tärkeänä tehtävänä on V-S res.piirin yhteisen ampumatoiminnan aloittaminen ja kehittäminen yhdessä muiden V-S res.piirin jäsenyhdistysten kanssa.

Lisäksi tavoitteena hankkia yhdistyksemme jäsenille oikeudet käyttää Puolustusvoimien Raasin ampumarataa omatoimisesti ja yhdessä sovittujen sääntöjen mukaisesti.

Tärkeimpinä yhteistyötahoina ovat Salon Seudun Ampujat ja

Maanpuollustuskoulutus ry:n (MPK) ampumakurssit. Hallitus suositteleekin jäsenistömme osallistumaan oma-aloitteisesti ja aktiivisesti MPK:n kursseille sekä tutustumaan koulutuskalenteriin.

Pelkkä ampumatoiminta on ollut yhdistyksen puitteissa vähäistä viime vuosina.

Ruutiasekauden mestaruuskilpailut pyritään järjestämään toimintapäivien yhteydessä tai

SASA:n mestaruuskilpailujen yhteydessä.

Osallistutaan Piirin ja RESUL:n mestaruuskilpailuihin.

Yhdistyksellä on oma ampumavuoro Salon Seudun Ampujien ilma-aseradalla

Ollikkalan koululla lauantaisin klo 10–14.

Yhdistyksellä on mahdollisuus osallistua SaSa:n kivääriradan reserviläisten maanantaivuoroon, normaalin SaSa:n hinnoittelun puitteissa.

**4. Urheilutoiminta**

Urheilu- ja kuntoilutoimintaa johtaa urheilutoimikunta, jonka puheenjohtajan

ja jäsenet hallitus vahvistaa vuosittain. Urheilutoimikunta järjestää liikuntatapahtumia, joilla ylläpidetään ja kehitetään maanpuolustuksen liittyviä taitoja ja jäsenten kuntoa. Yhdistyksen jäsenille pidetään erilaisia kuntotestejä ja mestaruuskilpailuita eri liikuntalajeissa. Kilpailujen järjestelyvastuut vahvistuvat piirien urheilutoimikunnan kokouksessa ja piirin syyskokouksessa. Osallistutaan V-S:n piirien ja RESUL:n mestaruuskilpailuihin.

**5. Koulutustoiminta**

Koulutustoimintaa johtaa koulutustoimikunta, jonka puheenjohtajan ja jäsenet

hallitus vahvistaa vuosittain. Koulutustoimikunta järjestää seitsemän kaikille avointa esitelmätilaisuutta Salon lukion auditoriossa torstai-iltaisin helmi-huhtikuussa ja syys-marraskuussa. Esitelmien aiheet valitaan monipuolisesti sekä historian tapahtumista että nykypäivästä. Esitelmien ideointi- ja järjestelyissä tehdään tiivistä yhteistyötä

Salon Seudun Maanpuolustusnaisten kanssa, jotta saadaan laajempi aiheiden

ja kuulijoiden kattavuus.

**6. Perinne- ja hengellinen toiminta**

Perinne- ja hengellistä toimintaa johtaa Järjestelytoimikunta, jonka

puheenjohtajan ja jäsenet hallitus vahvistaa vuosittain. Toimintaa ovat seppelelaskut sankarihaudoilla ja lipputehtävät. Veteraanityöhön liittyvät tehtävät koordinoidaan yhteistyössä Sotien 1939–1945 Salon Perinneyhdistys ry:n kanssa.

Sovittuja tapahtumapäiviä ovat:

* Salossa: Kaatuneiden muistopäivä ja Itsenäisyyspäivä.
* Paimiossa:

LIPPUVARTIOINA (yhdessä muiden paimiolaisten lippujen kanssa -

* 1. Talvisodan päättymistilaisuus sankarihaudalla
  2. Kansallisena veteraanipäivänä Veteraanikivellä
  3. Kaatuneitten muistopäivänä sankarihaudalla
  4. Puolustusvoimien lipppujuhlan päivänä (tarvittaessa)
  5. Itsenäisyyspäivänä sankarihaudalla

KUNNIAVARTIONA

* 1. Sankarihaudalla
  2. Sankarihaudalla
* Perniössä ja Särkisalossa Jouluaattona ja Itsenäisyyspäivänä

**7. Veteraaniyhteistyö**

Veteraaniyhteistyö keskitetään yhteistyöhön ”Sotien 1939–1945 Salon

Perinneyhdistys ry:n” kanssa. Perinnetoimikunnan sekä Salon kaupungin ja salon seurakunnan kanssa on pidetty yhteensovituspalaveri 2022, jossa on jaettu vastuutahot.

**8. Tiedotustoiminta**

Tapahtumista ennen ja tuloksista jälkeen tiedotetaan kotisivuilla, facebook-sivuilla sekä muita ilmoituksia julkaistaan Parivartiossa ja Salon Seudun Sanomissa tilanteen mukaan. Keskeisimpänä kehityskohteena on viestinnän helppouden, määrän ja

nopeuden lisääminen. Tämän avulla saamme osallistujia tapahtumiimme. Yhdistyksen vanhat kotisivut ovat poistettu ja ohjattu uudelleen uusille sivuille. Tarkoituksena kehittää ja laajentaa tiedottamista ja näkyvyyttä kokonaisvaltaisesti.

**9. Talous**

Talous perustuu jäsenmaksutuloihin sekä yrityksiltä saatavaan tukeen, jonka

muotoja ovat Tukirengas, lehti-ilmoituskuluihin osallistuminen ja muut tuet.

Hyvää yritysyhteistyötä vahvistetaan alueen yritysten kanssa, koska

isänmaallisuuden hengen lisääminen luo meille mahdollisuuden uusiin

kumppaneihin. Ensi vuotena on tarkoitus järjestää kahvitustilaisuus tukirengas yrityksille, sekä pyrkiä jakamaan isänmaanmalja.

Yhdistyksen osuus jäsenmaksusta pidetään ennallaan. Talousarvio vuodelle

2024 on liitteenä.